cyanic-selkie/wikianc huggingface dataset:
Juan Amoedo Seoane
Juan Amoedo Seoane, nado en Redondela en 1886 e finado en Vigo o 18 de xullo de 1972, foi un avogado e agrarista galego.
Eucalipto azul
Consecuencias ecolóxicas
Árbores de eucalipto azul medrando de novo tras un [[incendio forestal en Portugal|miniatura]] Tamén se lle achaca a capacidade de reducir a biodiversidade da flora e fauna asociadas ao sotobosque, e facilitar a propagación de incendios forestais por ser unha especie pirófila, que non só non morre co lume, senón que os incendios forestais facilítanlle a colonización do espazo.
Lei sálica
A cuestión sucesoria en Hungría
Anos máis tarde, a bisnieta de Carlos I e filla de Luís O Grande (1326-1382), María I (1371-1395), foi coroada raíña húngara tras a morte do seu pai en 1382. Con isto, obviouse por completo a sucesión agnática contida na lei sálica, onde se estipulaba que as mulleres non podían ser coroadas como raíñas. Con todo, María non tivo fillos e finalmente o trono acabou nas mans do seu home, Sexismundo de Luxemburgo, en 1387.
A Lei sálica sucesoria noutros países
En Inglaterra, por outra banda, no século XII, a abolición da Lei sálica tamén causou a guerra civil durante o período denominado da Anarquía de Inglaterra, por mor da disputa do trono entre Estevo e a súa curmá a emperatriz Matilde. No século XIX atribúese á non-aplicación da Lei sálica a separación de Hannover da coroa británica, cando Eduardo VII, fillo de Vitoria, sobe ao trono e se converte no primeiro rei da Casa de Saxonia-Coburgo-Gotha no Reino Unido, que substituíu a casa de Hannover.
Wole Soyinka
Traxectoria
Entre 1957 e 1959, traballou no "Royal Court Theatre" de Londres como director e actor. Neste período tamén escribiu tres obras para unha pequena compañía de actores que recrutara. Aínda que moitos escritores africanos rexeitaban o uso das linguas europeas debido á asociación entre Europa e a violenta colonización de África, Soyinka optou por desenvolver os seus escritos en inglés. Caracterízase por mesturar as tradicións africanas co estilo europeo, utiliza tradicións e mitos africanos e nárraos utilizando formas occidentais. Sempre aproveitou as súas obras para difundir a súa postura social e política, polo cal a súa obra está infestada de simbolismos (algúns sinxelos, outros bastante complexos). Este estilo acedo foi unha das causas do seu arresto en 1967.
José Nogués
José Ignacio Nogués Jarne, nado o 24 de xullo de 1997 en Barcelona, Cataluña, é un xogador profesional de baloncesto español. Formado na canteira do Club Joventut de Badalona, cunha altura de 2,04 m xoga na posición de ala. Actualmente xoga para o Leite Río Breogán.
Hércules de Ediciones
Actividades
Hércules recibiu ao longo da súa traxectoria numerosos premios pola súa actividade empresarial, entre os que destaca especialmente a Medalla Castelao, recibida polo Proxecto Galicia no ano 2007.
Shandong
Shandong é unha provincia costeira da República Popular da China, situada no leste do país, ó sur do río Amarelo, e bañada polas augas do mar Amarelo. O seu nome significa literalmente leste das montañas, pola presenza das montañas Taihang no oeste da provincia.
Magnoliales
No actual sistema APG III 2009 (sucesor de APG II e de APG, coa mesma circunscrición), comprende as 6 familias a seguir:
Mario Monicelli
Mario Monicelli ([ˈmarjo moniˈtʃɛlli]), nado en Roma o 16 de maio de 1915 e finado na mesma cidade o 29 de novembro de 2010 foi un director e guionista italiano, un dos mestres da Commedia all'Italiana.
Traxectoria
Monicelli faleceu o 29 de novembro de 2010 aos 95 anos. Suicidouse saltando desde unha xanela do Hospital San Giovanni de Roma, onde ingresara uns días antes por mor dun cancro de próstata.
Ferrari 195 Inter
Exteriormente o 195 Inter non tivo moitos cambios respecto ao 166 Inter. A venda da nova versión foi menor á do seu antecesor, 27 modelos do 195 contra 36 do 166.
Crise de Oka
Antecedentes históricos
Os mohawk estabelecéronse por primeira vez na área de Montreal a comezos do século XVIII, trasladándose cara ó norte dende a súa terra natal no val do río Hudson. Desprazaron ós huróns, nativos da zona, con quen os iroqueses (dos cales os mohawk son unha tribo) estiveran en conflito durante moito tempo, e que foran debilitados polo contacto prolongado cos colonos franceses. O asentamento mohawk no val do río San Lourenzo foi influenciado en gran medida polos misioneiros xesuítas franceses que buscaban conversos entre os mohawk e que estabeleceron reducións misioneiras xesuítas para eles en Kahnawake e Kahnesatake.
Crise
Os guerreiros estabeleceron unha rede de comunicacións entre as aldeas mohawk de Akwesasne, Kanesatake e Kahnawake, empregando radios portátiles, teléfonos móbiles, sereas antiaéreas e campás de bombeiros, así como estacións de radio locais e patrullas humanas. A situación intensificouse a medida que os mohawk locais se uniron ós nativos de todo o país e dos Estados Unidos de América. Malia a presión para desmantelar a barricada, esta mantívose firme. O Sûreté du Québec estabeleceu os seus propios bloqueos na estrada 344 para restrinxir o acceso a Oka e Kanesatake. Outro grupo de mohawk nunha localización achegada de Kahnawake, en solidariedade con Kanesatake, bloquearon a ponte Mercier no punto onde pasaba polo seu territorio, selando así un importante punto de acceso entre a illa de Montreal e os moi poboados suburbios de South Shore.
Foi por volta desta época cando o SQ aparentemente perdera o control da situación, e a Real Policía Montada do Canadá despregouse o 14 de agosto. Prohibíuselles usar a forza e ​​axiña se viron abrumados polos disturbios causados ​​polos mohawk e as turbas creadas polo tráfico bloqueado, durante o curso dos cales, dez axentes foron hospitalizados.
Resolución e secuelas
Entre os acusados e condenados pola súa participación estaban Ronaldo Casalpro (quen usou o alias Ronald "Lasagna" Cross durante o conflito). Casalpro foi mallado por oficiais da Sûreté du Québec despois do seu arresto, e mentres tres foron suspendidos sen paga, o caso tardou tanto en procesarse dado que xa abandonaran a forza. Dous oficiais da SQ foron suspendidos e investigados por presuntamente mallar a Casalpro mentres estaba detido, mais non foron acusados posteriormente. Cross cumpriu unha condena de seis anos por cargos de asalto e armas relacionados co seu papel na crise e morreu dun ataque ó corazón en novembro de 1999. O irmán de Casalpro, Tracy Cross, máis tarde foi padriño na voda da irmá do cabo asasinado da SQ Marcel Lemay, Francine, que se reconciliara coa comunidade despois de ler At the Woods' Edge, unha historia de Kanesatake.
Español FC
Ligazóns externas
www.historiadoceltadevigo.net
Bidueda
O topónimo galego Bidueda pode referirse a:
Animal Crossing (saga)
Animal Crossing: Let's Go to the City
Animal Crossing: Let's Go to the City foi a terceira versión que saíu á venda da serie. Funcionaba coa conexión Wi-Fi de Nintendo, ao igual que o Animal Crossing: Wild World, e que como novidade incluía a posibilidade de visitar a praza dunha cidade, con tendas, ademais de poder falar con outros xogadores grazas ao accesorio WiiSpeak. A súa saída foi en decembro de 2008.
Sendeiro das Greas
Características
Trátase do máis longo dos sendeiros de gran percorrido en Galicia e discorre por tódolos municipios da mancomunidade de Vigo. Realiza un percorrido circular de gran tamaño e son necesarias varias xornadas para realizalo completo. Son moi numerosos os atractivos ambientais, atravesando paraxes de gran beleza onde non faltan bos exemplos de arquitectura popular, como os muíños da Devesa, a carballeira de Barragán, a fraga e as ribeiras de Couñago, un foxo de lobos, o bosque das ribeiras do río Borbén, o río Zamáns, os muíños das Maquías, as marismas do Miñor, a costa acantilada de Baiona ou a fraga de Oliveira. Tamén hai importantes monumentos que axudan a interpretar a cultura destas terras, como o conxunto megalítico de Monte Penide, a Mámoa do Rei, o castro de Chandebrito, o castelo de Soutomaior ou edificios de singular factura como os pazos de Pegullal, Aballe e Picoña, no municipio de Salceda de Caselas.
Animal Crossing (saga)
Mobles
De mobles hai aproximadamente 562 (varia entre os xogos). A maioría divídense por conxuntos e están á venda na tenda. As texturas de paredes e chans tamén pertencen a un conxunto. En xeral, os veciños da aldea sempre decoran a súa casa dun mesmo conxunto.
Acoso escolar
O acoso escolar caracterízase por ser un comportamento agresivo e negativo, reiterado e ter lugar nunha relación desigual entre as partes implicadas.
Jesús Muruais
Jesús Muruais Rodríguez, nado en Pontevedra o 24 de decembro de 1852 e finado na mesma cidade o 1 de xullo de 1903, foi un avogado, escritor, xornalista e crítico literario galego.
524
Véxase tamén
Historia ano a ano
WordNet
Limitacións
A información lexicográfica e semántica é mantida na actualidade en arquivos lexicograficos, os cales son procesados por un programa chamado muinho para producir a base de datos distribuída. Tanto o muinho como os arquivos lexicográficos están dispoñibles libremente, pero modificar e manter a base de datos é sen dúbida difícil.
Proxectos relacionados
O eXtended WordNet é un proxecto da Universidade de Texas en Dallas que pretende mellorar WordNet, facendo así a información contada nestas definicións dispoñible para sistemas de procesamento automático do coñecemento. Esta é libremente accesible baixo unha licenza similar á de WordNet.
Casa Mülder
miniatura|300px|Edificio Mülder en 2016. A casa Mülder é unha construción de 1907 situada no cruzamento das rúas Monteros Ríos con Pablo Morillo, en Vigo. Trátase do mellor exemplo de arquitectura modernista existente na cidade, que ten un rico patrimonio arquitectónico neste estilo.
Ehrenfried Schenkel
Taxóns descritos
Schenkel foi o descritor, entre outras, as seguintes especies:
Furacán Ophelia de 2017
España e Portugal
A nube provocada rebaixou a luz en moitas poboacións do norte galego a niveis comparables os dunha eclipse solar, producíndose un anoitecer virtual a tarde do día 16. A cinza viaxou impulsada polos fortes ventos ata Inglaterra.
Pión (física)
alt=Estrutura en quark dos pións.|miniatura|Estrutura en [[quark dos pións.]]
Songkick
Historia
Warner Music Group anunciou en xullo de 2017 a compra da app de Songkick para atopar concertos e a marca rexistrada da compañía por 5 millóns de dólares. A app continuou operando como unha marca independente supervisada pola división de servizos de artistas e selos de Warner Music.
Feás
Amais, como apelido pode referirse a:
Edificio El Moderno
Construción e estilo
Trátase dunha obra onde a influencia francesa é máis que evidente. O edificio consta de semisoto, planta baixa, entreplanta, tres plantas, e un ático baixo cuberta con óculos. Unha modificación en 1977, moi pouco respectuosa co edificio orixinal, modificou o interior por completo, a cuberta para sumar dous andares, e eliminou a cúpula de escamas cromáticas que coroa a rotonda do esquinal.
Corpo de Lewy
Os corpos de Lewy son agregados anormais de proteínas que se desenvolven dentro das células nerviosas, contribuíndo á enfermidade de Parkinson, ás demencias de corpos de Lewy (demencia da enfermidade de Parkinson e demencia con corpos de Lewy), e algúns outros trastornos. Tamén se observan en casos de atrofia multisistémica, especialmente a variante parkinsoniana (MSA-P).
Historia
En 1910, Fritz Heinrich Lewy estaba estudando en Berlín para o seu dotoramento. Foi o primeiro doutor en decatarse que a presenza de certas proteínas pouco comúns no cerebro facía que algunhas persoas actuasen e pensasen de forma diferente, pero daquela os científicos non puideran determinar a función destas proteínas. Os corpos que descubriu acabaron por coñecerse como corpos de Lewy, como se publicou en 1912 no libro Handbook of Neurology, comparándoos cos anteriores descubrimentos de Gonzalo Rodríguez Lafora. En 1913, Lafora describira outro caso, e recoñeceu a Lewy como o descubridor, chamándoos corpos intracelulares de Lewy (corpos de Lewy). Konstantin Nikolaevich Trétiakoff atopounos en 1919 na substancia negra de cerebros con Párkinson, chamoulles corpos de Lewy e é recoñecido como o acuñador do epónimo. Eliasz Engelhardt argumentou en 2017 que para el Lafora é quen debería ser recoñecido como creador do epónimo, porque el nomeounos seis anos antes que Trétiakoff. En 1923, Lewy publicou os seus descubrimentos nun libro titulado ''The Study on Muscle Tone and Movement. Including Systematic Investigations on the Clinic, Physiology, Pathology, and Pathogenesis of Paralysis agitans''.
Cleopatra Kambugu Kentaro
Cleopatra Kambugu Kentaro é unha activista de Uganda que loita polos dereitos humanos e muller trans. Apareceu no documental galardoado en 2016 The Pearl of Africa.
Sintagma preposicional
Realizando análise sintáctica a preposición é denominada ligazón e o sintagma nominal termo.
Trobisco
Usos
É unha planta velenosa. A presenza, especialmente nos seus froitos, dunha resina, a mecerina, ademais doutro composto a dafnetina, de alto poder tóxico para persoas e animais, non impediu que esta planta se utilizase polo ser humano para outros fins. En cosmética úsanse as follas para fabricar un ungüento que tinxe os cabelos de negro e elimina a caspa; en medicina, o poder vesicante das follas utilizase para as feridas. Tamén se utilizaba para sandar as orellas unha vez que se facía o burato para os pendentes.
O trobisco utilizouse como potente veleno para matar peixes dende tempos inmemoriais coma método de pesca en encoros, regueiros e lagoas, a súa resina tóxica ataca o osíxeno da auga, polo que botando as pólas da planta á auga envelenábanse os peixes logo de dúas ou tres horas. Era un método de pesca común nas pozas dos ríos galegos. Así é citado en diversos libros, entre eles Un verán en Galicia da inglesa C. Gasquoine Hartley, de 1911, editado en galego por Galaxia.
Etnografía
En Galiza considerouse especie máxica, por iso se usou moito coma herba de San Xoán. Empregouse coma amuleto e para afastar os malos espíritos dende tempos inmemoriais.
Cidade Libre de Danzig
A Cidade Libre de Danzig (en alemán: Free Stadt Danzig, en polaco: Wolne Miasto Gdańsk) foi unha Cidade-estado portuaria semiautónoma que existiu entre 1920 e 1939, estabelecida o 10 de xuño de 1920, na actual cidade polaca de Gdansk e cerca de 200 vilas nos arrededores (en alemán Danzig; este territorio de 1772 a 1920 formou parte de Prusia), de acordo coa Parte III, sección IX, do Tratado de Versalles.
A cidade perdeu a súa condición de cidade libre tras ser recuperada polo III Reich o 2 de setembro de 1939 e posteriormente transferida a Polonia, tras o final da segunda guerra mundial.
Establecemento da Cidade-estado
A súa orixe legal encóntrase na sinatura do Tratado de Versalles (artigos 100-108), no cal se establecía o seguinte:
Fin da autonomía
A cidade foi cedida definitivamente a Polonia tras a Conferencia de Potsdam.
Nikita Mikhalkov
Opinións políticas
En outubro de 2006 visitou Serbia para apoiar a soberanía deste país sobre Kosovo e dous anos despois volveu para apoiar a Tomislav Nikolić, candidato ultranacionalista á presidencia serbia. Mikhalkov participou nunha reunión de "Nomocanon", organización xuvenil serbia que nega os crimes de guerra cometidos polos serbios na guerra de Iugoslavia. Nun discurso dado á organización, Mikhalkov falou sobre unha "guerra contra a Ortodoxia", citando o cristianismo ortodoxo como "a principal forza que se opón cultural e intelectualmente a McDonald's". En resposta á súa afirmación, un xornalista preguntou a Mikhalkov: "Que é mellor, McDonald's ou o stalinismo?" Mikhalkov respondeu: "Depende da persoa". Mikhalkov descríbese a el mesmo como monárquico.
Gustav Hartlaub
Traxectoria
Gustav Hartlaub naceu en Bremen, e estudou en Bonn e en Berlín antes de graduarse en medicina na Universidade de Gotinga.
En 1840 foi admitido como membro número 186 da Société Cuviérienne. Así mesmo, foi membro da Academia alemá das ciencias naturais Leopoldina.
Guerra entre os Æsir e os Vanir
Heimskringla
Sturluson afirma que os dous bandos finalmente cansaron de loitar e acordaron reunirse para establecer unha tregua. Ambas partes fixérono e intercambiaron reféns. Vanaland enviou a Ásaland ó seu mellor home: Njörðr, descrito como rico, e ó seu fillo Freyr a cambio de Hœnir de Ásaland, descrito como grande, fermoso e, segundo o pobo de Vanaland, axeitado para ser un xefe. Ademais, Ásaland enviou a Mímir, un home de gran entendemento, a cambio de Kvasir, a quen Sturluson describe como o home máis sabio de Vanaland.
Hicham El Guerrouj
Historia
A primeira actuación internacional destacada de Hicham El Guerrouj produciuse en 1992, cando quedou terceiro nos 5000 do Mundial júnior de Seúl. Acadou relevo internacional a mediados dos anos noventa cando rozou os récords dos 1500 metros e da milla. Cando tiña só vinte anos conseguiu a medalla de prata nos 1500 m do Mundial de atletismo de 1995, en Gotemburgo. En 1996, logo de facer a súa plusmarca en 1500 en Estocolmo cun tempo de 3:29:51, era un dos grandes favoritos para apañar o ouro olímpico. Pero nos Xogos de Atlanta quedou no posto 12º, levando a vitoria Noureddine Morceli. Contra a fin daquela tempada, no mitin de Milán El Guerrouj conseguiu ser o primeiro en derrotar a Morceli nos 1500, logo de catro anos de invenciblilidade do alxeriano.
Venres de Dores
dereita|miniatura|Virxe da Caridade, Patroa de [[Cartagena, Murcia|Cartagena. Celebra a súa festa o Venres de Dores.]]
Historia
A Santa Sé e as normas do calendario litúrxico contemplan que, nos lugares onde se ache fervorosamente fecunda a devoción ás Dores de María e nos seus calendarios propios sexa tida como festa ou solemnidade, este día pode celebrarse sen ningún inconveniente con todas as prerrogativas que lle son propias.
Nexo
Os nexos pertencen en xeral a distintas clases de palabras: preposicións, conxuncións e locucións conxuntivas poden considerarse nexos puros; os relativos e adverbios relativos son palabras ou grupos de palabras que poden funcionar como nexos pero que posúen outras funcións. Por outra banda, os marcadores do discurso ou procesadores textuais unen textos mediante relacións lóxicas e non soamente palabras, sintagmas ou oracións e son estudados pola lingüística textual.
Butano
Características
Como é un gas incoloro e inodoro, na súa elaboración engádeselle un odorizante (xeralmente un mercaptano) que lle confire un cheiro desagradable. Isto permítelle ser detectado nunha fuga, porque aínda que non é tóxico, pode provocar unha explosión.
O Reguengo, Taboexa, As Neves
O Reguengo é un lugar da parroquia de Taboexa, no concello pontevedrés das Neves. Segundo os datos do Instituto Galego de Estatística do 2021 está deshabitado.
Ermida das Virtudes de Pontedeume
A Ermida das Virtudes é un templo da vila de Pontedeume, o edificio relixioso máis antigo despois da igrexa parroquial.
Claude Simon
Traxectoria
En 2001, con 88 anos, publicou a súa última novela Le tramway (O tranvía), unha autobiografía con recordos da súa infancia e vellez na que se describe a si mesmo como un autor difícil, aburrido, ilexible e confuso.
Jesús González López
Traxectoria
No 2016 edita o seu primeiro CD titulado Cantiga cunha selección representativa das súas obras de cámara e a só.
No 2019 o teatro National Sawdust de New York, presenta nove obras no concerto monográfico titulado "Jesús González. Música desde o silencio", no cal estrea as obras dopo il Sole, haut-lieux para clarinete e violoncello, e Plegaria de los ahogados para trombón só.
Francisco de Paula Santander
Traxectoria
Santander participou na guerra que se librou contra as forzas centralistas en 1813. Máis tarde foi un dos principais organizadores da campaña de resistencia contra a reconquista española, que deu a liberdade definitiva á Nova Granada. Tamén, interveu nas concluíntes batallas do Pantano de Vargas e de Boyacá, en 1819.
Armour of God
Armour of God é un filme producido en Hong Kong dirixido escrito e protagonizado por Jackie Chan. Comparte elenco con Alan Tam, Lola Forner e Rosamund Kwan.
Angrois, Sar, Santiago de Compostela
Arquitectura e urbanismo
Xerardo Estévez, alcalde de Santiago entre 1983 e 1998, promoveu o desenvolvemento da vila, dándolle auga, sumidoiros, iluminación pública, sinalización, cimentación e afastamento das rúas. O proxecto foi concibido polo arquitecto José Luís Pérez Franco e implicou un investimento de máis de 37 millóns de pesetas. Na apertura de tales melloras, Xerardo Estévez cualificou Angrois como a cidade xardín de Compostela. Desde entón, houbo poucos investimentos e intervencións de desenvolvemento urbano. A deterioración progresiva das infraestruturas levou a consecuencias desastrosas (en agosto de 2001 unha nena foi arrollada polo tren, houbo intentos de autólise e perda de gando na vella liña ferroviaria) As numerosas reclamacións da veciñanza ó Concello e a súa aparición nos medios de comunicación demandando arranxos estruturais non foron tidos en conta. Os concelleiros do Partido Popular de Galicia, entón na oposición, chegaron a presentar en decembro de 2010 unha moción ó goberno liderado polo alcalde Sánchez Bugallo, pedindo para Angrois melloras que non son caprichos nin luxos. Por outra banda, o Plan Xeral de Ordenación Urbana, aprobado en 2008 polo Concello de Santiago limitou o crecemento de Angrois, polo que son moi poucas as casas novas construídas na aldea. miniatura|170px|Novas vivendas. As vivendas do Sandino e do grupo de vivendas no Camiño Real son unha excepción. Estes novos edificios, illados do núcleo e de ladrillos revestidos, non responden á tipoloxía tradicional da zona. A falta de programas e subvencións para a rehabilitación das antigas vivendas lévaas ao abandono e ruína, cando non ó feísmo, sendo excepción os casos de restauración arquitectónica respectuosa.
Substancia (filosofía)
Substancias e coñecemento
Por iso a Química xeralmente recorre ó termo substancia cando ningunha outra característica pode designar de xeito útil ou definir o corpo en cuestión.
Columnas galegas
Historia e características
Entre os recrutados nesta forza de choque estiveron Celso Emilio Ferreiro e Urbano Lugrís González (mentres seu irmán Secundino pelexaba no V Rexemento). A existencia destas unidades fixo que os políticos galegos en Madrid (Castelao e Santiago Álvarez) formasen as Milicias Galegas entre outras cousas para amosar que os galegos tamén defendían á República segundo testemuños dun dos seus creadores.
José Antonio Hermida
Traxectoria
Volveu quedar preto das medallas nos Xogos Olímpicos de 2012 en Londres, rematando cuarto, a só catro segundos do bronce do italiano Marco Aurelio Fontana. En 2016 participou nos seus quintos Xogos, os de Río de Xaneiro, onde só puido ser 16º, e pouco despois anunciou a súa retirada da alta competición.
Partos
A rexión de Partia quedaba ao nordeste de Irán, coñecido sobre todo por ser a base política e cultural das Dinastías arsácidas polo que o Imperio arsácida é coñecido tamén como o Imperio parto.
O nome latino Parthia deriva do antigo persa Parthava ou Partawa, que era a designación que se daban a si mesmos os partos no seu idioma, e que significaba "dos partos".
Baixo os aqueménidas
Os partos orixinalmente eran unha tribo pertencente aos escitas, que se distinguían por seren criadores de cabalos, camelos bactrianos e por seren comerciantes da Ruta da seda, co nome de parnos (parni ou aparni), e que residían no sueste do Mar Caspio. Despois de conquistar a provincia persa de Partia adoptaron o nome de partos, derivado deste lugar. miniatura|160px|Darío I, O Grande, rei dos persas.
O Imperio parto
O poder militar dos partos residía sobre todo na súa cabalaría con arqueiros, a súa cabalaría pesada, os Katafraktoi ou catafractos, e os Klibanoforoi.
O fin baixo os sasánidas
No século II d.C. as guerras con Roma e cos nómades, e as loitas internas entre a nobreza parta, debilitara aos arsácidas até o punto de que xa non podían defender os territorios sometidos. O imperio dividiuse conforme os vasalos comezaron a reclamar a súa independencia ou eran sometidos por outros. O ano 200 empezou un levantamento en Persia baixo Ardacher I, membro da dinastía sasánida. Os arsácidas finalmente foron derrocados polos sasánidas persas, que anteriormente eran un vasalo menor do sueste de Irán. Ardacher matou en abril de 224 ao último rei parto Artabán IV. Ardacher foi coroado rei e fundou a dinastía dos sasánidas.
Lingua e literatura
Na propia Partia, o uso documentado de parto escrito está limitado a case 3000 ostraca encontrados (no que parece unha adega de viño) en Nisa, no que hoxe é Turkmenistán. Un feixe doutras evidencias de parto escrito se encontraron tamén fóra de Partia; a máis importante destas á a parte dun documento de venda de terra encontrado en Avroman (no que hoxe é o Curdistán Iraniano), e máis ostraca, graffiti e o fragmento dunha carta de negocios encontrada en Dura (no que hoxe é Siria).
Sociedade
Na época arsácida, a sociedade parta estaba dividida en catro clases de homes libres. No alto estaban os reis e os membros achegados da súa familia. Seguíanos os nobres menores e o sacerdocio xeral, á súa vez seguidos pola clase mercantil e os funcionarios de rango menor, estando os granxeiros e os gandeiros na base.
Wiener Schnitzel
miniatura|250px|Wiener Schnitzel con [[patacas servido nun restaurante de Carintia, Austria.]] miniatura|250px|Wiener Schnitzel con [[ensalada.]] O Wiener Schnitzel ou escalope ao estilo de Viena é un dos pratos máis coñecidos da gastronomía austríaca. Está considerado como o prato nacional de Austria.
Convergència i Unió
Resultados electorais
* En 1977, a suma de CDC (5) e UDC (1)
Gorizont
Gorizont (significando "horizonte") foi un sistema de satélites de comunicacións civís rusos en órbita xeoestacionaria. O primeiro satélite foi lanzado coa misión exclusiva de dar cobertura aos Xogos Olímpicos de 1980 en Moscova, aínda que non chegou á órbita xeoestacionaria por un problema do seu foguete lanzador. Lanzáronse un total de 33 satélites Gorizont, dos cales 3 non chegaron a dar servizo.
Primeira división española 1997/98
A tempada 1997/98 da Primeira división española de fútbol, que foi a 67ª edición do campionato, comezou o 30 de agosto de 1997 e rematou o 16 de maio de 1998.
Ramón Menéndez Pidal
En 1907 propiciou a creación da Junta para Ampliación de Estudios e Investigaciones Científicas. Entre as súas contribucións conceptuais á lingüística destaca a idea de substrato. Algunhas das súas obras teñen un grande interese específico para Galiza, p.ex. Poesía juglaresca y juglares (1924) ou Toponimia prerrománica hispana (1953).
The Jimi Hendrix Experience
Amplamente recoñecida como unha grande influencia no desenvolvemento do hard rock e o heavy metal a finais dos 60 e máis alá, The Experience foi coñecida polas habilidades, estilo e carisma do seu líder Jimi Hendrix, que foi elixido como un dos mellores guitarristas por varias publicacións e autores. Os tres álbums de estudio da banda, Are You Experienced (1967), Axis: Bold as Love (1967) e Electric Ladyland (1968), aparecen na revista da Rolling Stone do 500 mellores álbums de todos os tempos, nas posicións 15, 82 e 54 respectivamnte. En 1992 The Jimi Hendrix Experience foi introducida no Rock and Roll Hall of Fame.
Reformulador
Os reformuladores son uns dos marcadores do discurso xunto cos estruturadores da información, conectores, operadores argumentativos, e marcadores conversacionais.
Son marcadores que presentan o membro do discurso que introducen como unha nova formulación dun membro anterior.
Windows 7
Historia do seu desenvolvemento
De primeiras, a versión de Windows codificada en clave como Blackcomb foi planificada como sucesora de Windows XP e Windows Server 2003 no 2000. Foron planificadas novas potencialidades para Blackcomb, incluíndo unha énfase nas procuras e recollida de datos e un avanzado sistema de almacenamento chamado WinFS para permitilo. Mais un lanzamento menor, de clave "Longhorn," foi anunciado entremedias para 2003, adiando o desenvolvemento de Blackcomb. Cara á metade de 2003, no entanto, Longhorn tiña algunhas das características que se pensaran para Blackcomb. Despois de tres virus importantes de tipo verme, Blaster, Sober, e Sobig que aproveitaban fallos no sistema operativo Windows, nun curto tempo Microsoft cambiou as súas prioridades de desenvolvemento, parando temporalmente algúns dos desenvolvementos máis importantes de Longhorn mentres desenvolvía un novo service pack para Windows XP e Windows Server 2003. O desenvolvemento de Longhorn (Windows Vista) tamén foi recomezado, e logo adiado, en agosto de 2004, e retiráronse de Longhorn un certo número de características. Blackcomb foi renomeado como Vienna a comezo do 2006.
O candidato á liberación ('release candidate'), build 7100, estivo dispoñible para os subscritores de MSDN e TechNet e para os participantes do programa Connect o 30 de abril de 2009. O 5 de maio de 2009 estivo dispoñible para o público, aínda que tamén fora filtrado a Internet via BitTorrent. Estivo dispoñible en cinco linguas ata o 1 de xuño de 2010, con apagados cada dúas horas comezando o 1 de marzo de 2010. Microsoft estableceu que Windows 7 sería liberado para o público o 22 de outubro de 2009. Microsoft liberou o Windows 7 a subscritores de MSDN e Technet o 6 de agosto de 2009, ás 10:00 am PDT. Microsoft anunciou que Windows 7, e tamén Windows Server 2008 R2, foi liberado para fabricación o 22 de xullo de 2009. Windows 7 RTM ten o número build 7600.16385.090713-1255, que foi compilado o 13 de xullo de 2009, e que foi declarado como o RTM final despois de pasar todos os test internos de Microsoft.
Windows 7
O seu lanzamento foi o 22 de outubro de 2009.
Desecabo
O topónimo galego Desecabo pode referirse a:
Manuel Comellas
Recoñecementos
miniatura|Placa. Un ano despois da súa morte, en 1926, o alcalde de Ferrol, Antonio Usero Torrente pediu facer unha restauración da casa da rúa Sánchez Barcáiztegui onde naceu Comellas, traballos que remataron en 1929. Na casa figura unha placa cunha descrición da súa vida e unha escultura deseñada por Pedro López Mirás, e feita en mármore por Andrés Torrente. O concello de Ferrol deulle o seu nome a unha rúa.
Max Horkheimer
Pensamento
No seu traballo Teoría tradicional e Teoría crítica propón un abandono do materialismo. Pretende marcar as distancias con calquera ideoloxía, incluída o marxismo, de cara a unha crítica radical transformadora da civilización. Hai que superar as análises da sociedade que reproducen os esquemas de dominación e, polo tanto, son parte deles. Dado que estes esquemas variaron, o economicismo marxista é insuficiente sendo necesario abordar a cuestión fenomenolóxica e gnoseolóxica. Os órganos da percepción son prolongación dos instrumentos de produción.
Oliverio Girondo
Traxectoria
En 1961 sufriu un accidente de gravidade que o habería deixar imposibilitado fisicamente até a súa morte.
Poesía
O seu primeiro libro, Veinte poemas para leer en un tranvía está composto de retallos das cidades que o autor fora visitando nas súas viaxes. Cidades tal que Toledo ou Río de Xaneiro. Ao respecto desta última o arxentino discorreu o seguinte poema, que é boa mostra das trazas que caracterizan a súa poesía de vangarda:
Gas
Comportamento dos gases
miniatura|200x200px|A [[temperatura dun gas ideal monoatómico é unha medida relacionada coa enerxía cinética promedio das súas moléculas ao se moveren. Nesta animación, a relación do tamaño dos átomos de helio respecto da súa separación conseguiríase baixo unha presión de 1950 atmosferas. Estes átomos a temperatura ambiente teñen unha certa velocidade media (aquí reducida un par de billóns de veces).]] Para o comportamento térmico de partículas da materia existen catro cantidades medibles que son de grande interese: presión, volume, temperatura e masa da mostra do material (ou mellor, a cantidade de substancia, medida en moles).
Temperamento musical
En música, o temperamento é a afinación dos instrumentos musicais adecuando as notas á escala pitagórica, que é a matematicamente exacta, ou a escalas mais tradicionais, nas que dependendo as veces de con que instrumento se estea a tocar ou os tipos de escalas propios de cada cultura unhas notas van máis ou menos altas que outras.
Gas
Comportamento dos gases
Calquera gas consíderase un fluído porque ten as propiedades que lle permiten comportarse como tal. As súas moléculas, en continuo movemento, colisionan elasticamente entre elas e contra as paredes do recipiente que o contén, contra as que exercen unha presión permanente. Se o gas se quenta esta enerxía calorífica convértese en enerxía cinética das moléculas, é dicir, as moléculas móvense con maior velocidade, polo que o número de choques contra as paredes do recipiente aumenta en número e enerxía. Como consecuencia a presión do gas aumenta, e se as paredes do recipiente non son ríxidas, o volume do gas aumenta.
Antonio Caballero y Góngora
Traxectoria
Sendo arcebispo de Santa Fe tivo que enfrontar, en 1781, a Insurrección dos Comuneiros, logrando habilmente negociar cos capitáns do movemento -que ameazaba con tomarse a Santa Fe de Bogotá- unhas capitulacións en troques de desistir nas súas intencións. Os comuneiros creron na palabra e figura do arcebispo e disolvéronse. Pouco despois as autoridades descoñeceron as capitulacións e mandaron capturar a aqueles que persistían na rebelión, entre eles a José Antonio Galán, quen ó cabo foi fusilado e descortizado.
Acción dramática
A acción dramática posúe unha natureza especificamente escénica xa que só pode realizarse por medio dos elementos que entren en xogo na representación concreta dunha determinada obra; a acción é o dinamismo que xorde do desenvolvemento do conflito argumental; en suma, a xénese e resultado final do propio espectáculo, concibido como expresión totalizadora dun xeito singular.
Sind
Sind é unha das rexións históricas de Paquistán e unha das provincias que contan con Asemblea lexislativa na división político-administrativa do país. Limita ao oeste e ao norte coa provincia de Baluchistán, ao norte co Punjab (Insia), ao leste cos estados indios de Gujarat e Rajastán e ao sur co mar de Arabia. Karachi é a capital desde 1936 en lugar das tradicionais capitais de Hyderabad e Thatta.
Camilo de Lelis
Traxectoria
De carácter pendencieiro, enrolouse como soldado no exército de Venecia e enfermou dunha perna. Afección que lle duraría toda a vida. Ingresou no hospital de Santiago en Roma, pero foi expulsado por rebuldeiro. Volveu á milicia e levou unha vida disipada, escravo, segundo el xulgaba de si mesmo, da avaricia e outros pecados capitais. Perdeu todo nos xogos de azar, polo que, para subsistir, decidiu traballar na construción dun convento de franciscanos capuchinos en Manfredonia. O exemplo e as prédicas destes, movérono á conversión. Quixo ingresar na orde capuchina, pero a enfermidade na perna impediullo.
Posteriormente, contra o criterio daquel, decidiu independizarse do hospital e asociarse a outros que quixeran compartir a tarefa de atender aos doentes máis graves e marxinais. Foise creando, deste xeito, a orde dos Servos dos Enfermeiros. Mediante a observación e a atención aprenderon como previr, aliviar e curar enfermidades, os efectos da dieta na saúde e idearon un sistema de organización eficaz de coidado de enfermos en pavillóns. Insistiron teimosamente na necesidade de asegurarse completamente da morte antes do enterramento.
Sind
Historia no Paquistán independente
En 1998 os sindis entraron no Pakistan Oppressed Nations Movement (PONM). Pouco despois a inestábel asemblea provincial quedou disolta e posta baixo control federal.
Jorge Eliécer Gaitán
Traxectoria
Gaitán forxouse unha reputación como orador e defensor das causas populares, que consolidou grazas ás súas intervencións no debate sobre o masacre das Bananeras de 1928. O seu asasinato produciu enormes protestas populares inicialmente en Bogotá e logo a nivel nacional coñecidas como o "Bogotazo", e o inicio dun período sanguento na historia do país coñecido como "A Violencia".
Festa da empanada
A festa da empanada é unha festa gastronómica celebrada en diversos lugares.
Cementación (xeoloxía)
O precipitado que se forma denomínase cemento, cuxa su composición pode ser moi variada, aínda que abundan os cementos de sílice, carbonatos e óxidos de ferro.
Feminicidio. Unha nova orde patriarcal en tempos de submisión
Contexto
O percorrido teórico e a praxe do feminismo contemporáneo conseguiron visibilizar varios elementos estruturais do que varias teorías sociopolíticas definen como patriarcado ou orde patriarcal. Un dos elementos que basearían ese sistema universal de dominación sería a violencia exercida contra as mulleres -sobre todo aquela que levan a cabo as súas parellas ou ex-parellas-, que causa ducias de miles de vítimas anuais. O ensaio de Carme Adán parte do feito de que a violencia patriarcal non precisa ser consciente das súas motivacións políticas para exercerse e polo tanto é da máxima importancia establecer un marco teórico que nos permita comprender en que medida esa violencia expresa, de seu, a existencia dunha organización social opresiva que afunde as raíces na Historia.
A importancia da epistemoloxía
Existen diferentes correntes de epistemoloxía feminista: o empirismo feminista (Helen Longino) ten a súa orixe nas investigacións feministas no ámbito das ciencias da vida; o feminismo marxista (Nancy Hartsock, Sandra Harding) convida a pensar na emancipación sumándose ao suxeito proletario; unha terceira corrente (Donna Haraway) explora teorías e prácticas que non reproduzan os discursos hexemónicos patriarcais.
Os micromachismos
O ensaio continúa denunciando que os chamados micromachismos non teñen nada de “micro”; non por ser acostumado ou soportable remite a gravidade persoal e estrutural de cada un deses feitos. O micromachismo funciona como síntese de séculos de infravaloracion das mulleres no máis visible, pero tamén no máis sutil. A autora apela ás lectoras do ensaio para faceren uso da súa memoria e recordaren cada unha das situacións; tamén as listaxes de desculpas e de preconceptos (“eu nin feminista, nin machista”) que apuntan con claridade á resistencia que segue a producir o feminismo, algo tan obvio coma os perversos debates acerca das “denuncias falsas”, unha ínfima porcentaxe convertida en consigna por parte de quen considera o feminismo un dos inimigos políticos principais.
Illueca
miniatura|250 px|Castelo do Papa Luna en Illueca miniatura|150px|Situación da comarca de Aranda, na que se sitúa Illueca, en Aragón Illueca é un concello español da provincia de Zaragoza, capital da comarca da Aranda, en Aragón. A súa poboación era de 3.396 habitantes en (2004)
Wang Deming
Wang Deming, nado en Pequín en abril de 1955, é un mestre chinés de artes marciais e actor. Licenciouse na Academia Nacional de Educación Física. Comezou a estudar artes marciais (Wu Shu) á idade de oito anos.
Xerarquía de memoria
Normalmente componse de:
San Martiño, Borreiros, Gondomar
Patrimonio
Neste lugar está a igrexa co seu adro e o cruceiro. Tamén está en San Martiño o Centro Cultural de Borreiros, construído pola Comunidade de Montes Veciñais en Man Común de Borreiros e a Asociación de Veciños San Martiño de Borreiros, que conta cun campo de fútbol sala e tenis, un de birlos celtas, e outro de fútbol. No local ensaia o grupo de gaitas Cores do Sobreiro, e o de pandeireteiras, Pandeireteiras do Sobreiro.
Brabham
Jack Brabham e Ron Tauranac (1961–1970)
Motor Racing Developments inicialmente concentrouse en gañar diñeiro construíndo coches para vender a clientes para as carreiras de categorías baixas, así que o novo monopraza para o equipo de Fórmula 1 non estivo listo ata comezada a tempada de Fórmula 1 de. A Brabham Racing Organisation (BRO) empezou o ano usando chasis comprados a Lotus, cos cales Brabham logrou finalizar dúas veces nos puntos, antes que o Brabham BT3 fixese o seu debut no Gran Premio de Alemaña de 1962. Retirouse cun problema no acelerador logo de nove voltas, pero se recuperou para lograr un par de cuartos lugares cara ao final da tempada.
Na tempada de o austríaco Jochen Rindt substituíu a Hulme, que abandonara para unirse a McLaren. Repco produciu unha versión máis potente do seu V8 para manterse competitivos fronte ao novo Ford Cosworth DFV, pero resultaron ser moi pouco fiables. As lentas comunicacións entre o Reino Unido e Australia sempre fixeron que identificar e corrixir os problemas fose moi difícil. O coche era rápido, Rindt logrou a pole position dúas veces durante a tempada, pero Brabham e Rindt terminaron soamente tres carreiras entre ambos, e terminaron o ano con só dez puntos.
Santo Antonio do Monte
Historia
Santo Antonio do Monte é un municipio de orixe portuguesa, en particular de açorianos, que chegaron a estas terras a través de Pitangui, no século XVIII. Comezou a ser poboado a mediados do século XVIII.
Brabham
Coches deportivos
Tauranac non gozaba deseñando coches deportivos e só puido dedicar un pouco do seu tempo partindo dun monopraza de grande éxito de MRD. Só foron construídos 14 modelos de automóbiles deportivos entre 1961 e 1972, dunha produción total de case 600 chasis. O BT8A tivo bastante éxito nas carreiras de nivel nacional no Reino Unido en 1964 e 1965. O deseño foi "estirado" en 1966 para converterse no único BT17, que inicialmente levaba unha versión do motor de 4.3 litros Repco para as carreiras de Can-Am. Foi abandonado rapidamente por MRD logo de facerse evidentes os problemas de fiabilidade do motor.
Innovacións técnicas
A pesar deste suposto conservadorismo, en 1963 Brabham foi o primeiro equipo de Fórmula 1 en usar un túnel de vento para afinar os seus deseños e reducir a resistencia do vento (drag) evitando que os autos elevásense por mor da velocidade. Esta práctica se fixo normal na década de 1980 e é posiblemente o factor máis importante á hora de deseñar os autos modernos. Cara a finais dos anos de 1960, os equipos empezaron a explotar o efecto aerodinámico da forza cara abaixo (downforce) para premer os pneumáticos contra o chan con máis forza e permitir aos coches ir máis rápido nas curvas. No Gran Premio de Bélxica de 1968, Brabham foi o primeiro, xunto con Ferrari, en introducir aleróns posteriores completos con este fin.
Aínda que en 1979 Murray foi o primeiro en usar paneis liviáns de fibra de carbono para dar rixidez á aliaxe de aluminio dos monocasco de Brabham, imitou ao seu predecesor Tauranac en ser o último en cambiar a monocascos completamente feitos con materiais compostos. Murray era remiso a construír o chasis completo con materiais compostos ata entender o seu comportamento nunha colisión, unha comprensión que alcanzou en parte a través da proba de impacto dun chasis BT49. O equipo non usou o seu propio chasis completamente fabricado con material composto ata o BT55 de 1986, sendo o último equipo en facelo. Esta tecnoloxía é agora usada en todas as competicións de monoprazas de alto nivel.
Emilíana Torrini
Discografía
miniatura|dereita|300px|Emiliana Torrini no Orange Music Experience Festival, Fisherman's Woman tour, [[Haifa, 2005.]]
Stellantis
Historia
A principios de 2019, FCA buscou unha fusión co fabricante de automóbiles francés Renault e chegou a un acordo provisional coa empresa. Non obstante, o comportamento do goberno francés durante as negociacións levou ao abandono do acordo; The Economist informou de que "para FCA isto auguraba interferencias futuras." Nissan tamén tiña varias preocupacións sobre o impacto da proposta na súa alianza con Renault.
O 21 de decembro de 2020, a Comisión Europea anunciou a súa aprobación da fusión, ao tempo que impoñía restricións mínimas para garantir a competencia no sector.
Consello de administración
O consello executivo de Stellantis está formado por 11 membros. Cinco membros proceden de PSA e dos principais accionistas (BpiFrance, FFP), mentres que outros cinco proceden de Fiat Chrysler Automobiles e principal accionista (Exor). O escano restante recae en Carlos Tavares, CEO de Stellantis.
Guillermo de Osma Scull
Traxectoria
Conde de Valencia de Don Juan, logo de realizar estudos nas universidades da Sorbona e Oxford, entrou na carreira diplomática en 1877, na que permaneceu ata 1891 cando foi elixido deputado a Cortes polo distrito de Monforte representando ao Partido Conservador, sendo reelixido polo mesmo distrito nas sucesivas eleccións que se celebraron ata 1918. En 1919 foi nomeado senador vitalicio.
Foi ministro de Facenda en dous dos gobernos presididos por Antonio Maura: entre o 5 de decembro de 1903 e o 16 de decembro de 1904, e entre o 25 de xaneiro de 1907 e o 23 de febreiro de 1908. Da súa etapa ministerial destaca a promulgación da "Lei de Alcohois e de Azucres"
O Berberote, Carballedo, Cerdedo-Cotobade
O Berberote é un lugar da parroquia de Carballedo, no concello pontevedrés de Cerdedo-Cotobade.
Falaropo bicogroso
O falaropo bicogroso ou falaropo cincento, Phalaropus fulicarius, é unha pequena ave limícola. Este falaropo reprodúcese nas rexións do Ártico de Norteamérica e Eurasia. É unha ave migrtoria e, de maneira pouco común nunha limícola, migra principalmente seguindo rutas oceánicas e inverna no mar nos océanos tropicais. En Galicia é o falropo máis común, pero aínda así é unha ave de paso ou invernante escasa.
Santa Alianza
Orixe
A "Santa Alianza" reuniuse no ano 1818 nun congreso en Aquisgrán, pactando medidas contra os "demagogos e revolucionarios" nos Estados de Alemaña, así como a retirada das súas tropas de chan francés e adherindo a Gran Bretaña ás súas políticas, aínda que o goberno británico presidido por George Canning eludiu todo acordo concreto para axudar á Alianza en calquera intervención militar, sexa con cartos, buques, ou tropas.
Victor Antoine Signoret
Traxectoria
Interesouse nos coleópteros e nos hemípteros, considerándose un dos primeiros grandes estudosos dos cocoideos. Estableceu métodos para a preparación de diapositivas para o exame da morfoloxía destes insectos.
CryoSat
CryoSat é un satélite de observación da Terra desenvolvido pola Axencia Espacial Europea (ESA) como parte do seu programa Planeta Vivo (ESA Living Planet). O obxectivo da misión é estudar o xeo polar e a súa evolución para proporcionar datos para os estudos realizados sobre o cambio climático da Terra. Despois dun primeiro fallo de lanzamento en 2005, construíuse unha segunda copia e colocouse en órbita en 2010. Comezou unha misión cunha duración inicial de 3 anos. O instrumento principal do satélite é un radar altimétrico encargado de medir a área e o espesor do xeo. O satélite aínda estaba operativo 10 anos despois do seu lanzamento.
Características do satélite
CryoSat ten 4,6 m de longo, 2,34 de largo e 2,2 de alto, cunha masa total de 669 kg (incluídos 36 de combustible). Compacto, non ten pezas móbiles (así os seus paneis solares son fixos), o que reduce os custos e proporciona unha gran inercia e estabilidade, esenciais para o seu radar altimétrico SIRAL. Circula nunha órbita polar circular a 717 km de altitude, cunha inclinación de 92 º, o que lle permite observar zonas situadas en latitudes altas, ata 88 °. A diferenza da maioría dos satélites de observación, non se sitúa nunha órbita sincronizada co Sol que crea tensións térmicas inusuales (todas as partes do satélite están á súa vez expostas ao Sol ou á sombra) e provocan frecuentes eclipses. A duración inicial da misión de 3 anos foi precedida dun período de 6 meses adicado á cualificación e calibración. Astrium é o principal contratista do satélite Cryosat-2. O sitio industrial alemán de Astrium en Friedrichshafen é o responsable da plataforma e da integración de instrumentos por satélite.
Laietanos
Asentamentos
Barkéno (Barcelona) foi fundada cara o século VI a.C. na cara sur da montaña de Montjuïc como porto na desembocadura do río Llobregat, aínda que máis tarde foi refundada polos cartaxineses. Anteriormente existira unha cidade en Montjuïc, probablemente chamada Laie ou Laiez, que dá nome aos laietanos. Coñécense cuñaxes de moeda procedentes de cecas establecidas en Barkeno e de Laiesken.